Napirend előtt:….szám

**E L Ő T E R J E S Z T É S**

**A Képviselő-testület 2022. október 27-i rendes ülésére**

**Tárgy:** Beszámoló a Képviselő-testület lejárt határidejű határozatainak végrehajtásáról

Készítette:……………………………………..

**dr. Silye Tamás**

**jegyzői igazgató**

Egyeztetve: …………………………………….

**dr. Varga Előd Bendegúz**

**alpolgármester**

Látta: ……………………………………..

**dr. Szalai Tibor**

**jegyző**

A napirend tárgyalása zárt ülést nem igényel.

**Tisztelt Képviselő-testület!**

A Képviselő-testület lejárt határidejű határozatainak végrehajtásáról - a feladatok elvégzésére kijelölt személyek jelentése alapján - az SZMSZ 14. § (1) bekezdése szerint az alábbiakban számolok be.

Budapest Főváros II. ker. Önkormányzat  
326/2013.(X.29.) képviselő-testületi határozata

A Képviselő-testület

úgy dönt, hogy 204/2013.(VI.25.) határozatát az alábbi két pontban módosítja:

- A Belügyminisztérium Országos Katasztrófavédelmi Főigazgatósága kötelezettséget vállal arra, hogy a lakás bérlőjéül csak a BM Országos Katasztrófavédelmi Főigazgatósággal, és az ellátási körébe tartozó szervekkel munkaviszonyban álló személyt jelölhet ki.

- A bérlő a BM Országos Katasztrófavédelmi Főigazgatósággal, vagy az ellátási körébe tartozó szervekkel fennálló munkaviszonya megszűnése esetében köteles a bérleményt 15 napon belül elhagyni, a Belügyminisztérium Országos Katasztrófavédelmi Főigazgatósága a jogcím nélküli lakáshasználót a bérleti szerződés megszűnését követően felszólítja a lakás kiürítésére, valamint a rendeltetésszerű használatra alkalmas állapotban történő átadásra a Bérbeadó felé, elhelyezéséről sem a Belügyminisztérium Országos Katasztrófavédelmi Főigazgatósága, sem az Önkormányzat nem köteles gondoskodni.

A Képviselő-testület továbbá úgy dönt, hogy a 204/2013.(VI.25.) határozatának egyéb rendelkezéseit hatályban tartja.

**Felelős:** polgármester

**Határidő**: 2014. február 28.

(17 képviselő van jelen, 17 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Iroda vezetője

**Végrehajtás:** A 204/2013. (VI. 25.) határozat a 1024 Budapest, Fillér utca 3. III/2. szám alatti önkormányzati bérlakás kapcsán a Belügyminisztérium Országos Katasztrófavédelmi Főigazgatóság (BM OKF) részére bérlőkijelölési jogot biztosító megállapodás feltételeit tartalmazta. A BM OKF a határozatban foglalt megállapodás-tervezetet nem fogadta el, ezért válaszlevelük alapján az ügy ismételten a Képviselő-testület elé került. A Képviselő-testület 326/2013. (X. 29.) határozata a BM OKF által javasolt módosítások egy részét elfogadta. A határozatról szóló tájékoztatásra a BM OKF azt a választ adta, hogy a határozatban foglaltakat továbbra sem tudja elfogadni. A nézetkülönbség abban állt, hogy az Önkormányzat a megállapodás-tervezet szerint 15 éves bérlőkijelölési jogot biztosított volna a BM OKF részére, amely szervezet határozatlan időre szerette volna ezt a jogosultságot. A BM OKF végül arról tájékoztatta az Önkormányzatot, hogy jogi útra terelik az ügyet. Ezt követően többszöri egyeztetésre került sor az Önkormányzat és a BM OKF között, utolsó alkalommal 2018. októberében. A BM OKF előadta, hogy kész együttműködni a bérlőkijelölési jog szabályainak egy új megállapodásban történő rögzítésében, azonban továbbra is igényt tart a lakás határozatlan idejű bérlőkijelölési jogára. A felek között azóta nem történt újabb kapcsolatfelvétel a megállapodás létrejöttének előmozdítása céljából. Az előzmények alapján az álláspontok közelítése és egy mindkét fél által elfogadható megállapodás-tervezet előkészítése további, hosszadalmas egyeztetést igényel, ezért határidő-hosszabbítást kérünk.

**Kérjük a határozat határidejének meghosszabbítását 2023. december 31. napjáig.**

**Budapest Főváros II. ker. Önkormányzat  
64/2021.(III.30.) képviselő-testületi határozata,**

amely határozat a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021.(I.29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2021. (II.8.) normatív utasítása alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Polgármester úgy dönt, hogy a jelen előterjesztés mellékleteként bemutatott Fény utcai Piac újrapozícionálási koncepcióját támogatja és felhatalmazza a Fény utcai Piac menedzsmentjét a szükséges intézkedések végrehajtására.

**Felelős:** Polgármester

**Határidő:** 2022. május 31.

**A határozat végrehajtását végzi:** Jegyzői Igazgató

Végrehajtás: A Képviselő-testület a 360 és 361/2021.(X.28.) határozataiban úgy döntött egyrészt, hogy az ügyvezető helyettesítésére általános helyettest választ, másrészt a piac I., és II. szinteken található asztali elárusító helyek élelmiszerértékesítésre vonatkozó korlátozását megszüntette, ezzel biztosítva, hogy az elárusítóhelyek értékesítése hatékonyabbá és eredményesebbé váljon.

Az asztalok bérbevétele során a Fény Utcai Piac és Kereskedelmi Központ területén már kereskedelmi tevékenységet folytató kereskedők részére előbérleti jogot biztosított a „külsős” kereskedőkkel szemben.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
202/2021.(VI.24.) képviselő-testületi határozata**

A Képviselő-testület felkéri a Gazdasági és Tulajdonosi Bizottságot és a Közoktatási, Közművelődési, Sport, Egészségügyi, Szociális és Lakásügyi Bizottságot, hogy 2021. december 31. napjáig vizsgálja felül valamennyi katasztrófa lakás lakásgazdálkodási körbe történő bevonását és a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 23. § (4) bekezdése szerinti szükséghelyzetben az ideiglenes elhelyezési kötelezettség más módon, formában történő biztosítására tegyen a Képviselő-testület elé javaslatot.

**Felelős:** Polgármester

**Határidő:** 2021. december 31.

(21 képviselő van jelen, 21 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Osztály

**Végrehajtás:** A Képviselő-testület a 201/2021.(VI.24.) határozatával úgy döntött, hogy az Önkormányzat a továbbiakban két lakást jelöl ki katasztrófa lakás céljára; ezek a Budapest II. kerület Erőd u. 14. I. 9. szám alatti, 1 szobás, 29 m2 alapterületű, valamint a Budapest II. kerület Fő u. 51. mfsz. 2. szám alatti, 2 szobás, 61 m2 alapterületű lakás. A 202/2021.(VI.24.) képviselő-testületi határozat végrehajtásaként a Képviselő-testület a 453/2021.(XII.16.) határozatával a katasztrófa lakások kijelölésére vonatkozó 201/2021.(VI.24.) határozatát módosította, és úgy döntött, hogy a Budapest II. kerület Fő u. 51. mfsz. 2. szám alatti 2 szobás, komfortos, 61 m2 alapterületű lakást törli a katasztrófahelyzetben lévők részére fenntartott lakások közül, és bevonja a lakásgazdálkodás körébe. A Budapest II. kerület Fő u. 51. mfsz. 2. szám alatti lakást az Önkormányzat a 2022. január 5. és február 4. napja között meghirdetett szociális bérlakáspályázat alapján bérbe adta egy kétgyermekes család részére.

A katasztrófahelyzetben lévők elhelyezésére vonatkozóan egy olyan javaslat kidolgozása van folyamatban, melynek alapján pályázat és versenyeztetés útján külső szereplő bevonásával biztosítanánk szerződés keretei között a jogszabályból fakadó elhelyezési kötelezettségünket arra az időre, amikor arra szükség válik.

**Kérjük a határozat végrehajtására vonatkozó határidő meghosszabbítását 2023. december 31. napjáig.**

**Budapest Főváros II. ker. Önkormányzat  
94/2022.(III.31.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat 100%-os tulajdonában lévő II. Kerületi Városfejlesztő és Beruházás-szervező Zártközűen Működő Részvénytársaságot (székhelye: 1024 Budapest, Keleti Károly u. 15/A, Cg. 01-10-046405, képviseli: Harján Dávid vezérigazgató) megbízza a Mentési Pont műszaki kialakításával és a Mentési Pont célját szolgáló helyiségcsoport üzemeltetésével kapcsolatos feladatok ellátásával és a jelen határozat mellékletét képező megállapodást elfogadja.

A Képviselő-testület felkéri a Polgármestert, hogy a szükséges intézkedéseket tegye meg, és egyben felhatalmazza, hogy a II. Kerületi Városfejlesztő Zrt-vel kötendő, a jelen határozati javaslat mellékletét képező megállapodást aláírja.

**Felelős**: Polgármester

**Határidő**: szerződés aláírására legkésőbb 2022. április 15.

(19 képviselő van jelen, 19 igen, egyhangú)

**A határozat végrehajtását végzi**: II. Kerületi Városfejlesztő és Beruházás-szervező Zártközűen Működő Részvénytársaság vezérigazgatója

**Végrehajtás:** Jelen határozat a 286/2022.(VIII.30.) képviselő-testületi határozattal módosításra került, melynek végrehajtási jelentése a későbbiekben olvasható.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
157/2022.(IV.28.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat a kizárólagos tulajdonát képező, **Budapest, II. kerület 13700/12/A/23** **hrsz.** alatt nyilvántartásba vett, természetben a **1027 Budapest, Bajvívó utca 8. III. emelet 23.** szám alatt található, 42 m2 alapterületű, egyszobás, összkomfortos lakást a bérleti szerződés megkötésétől **2022. december 31. napjáig tartó határozott időre** **bérbe** **adja *Waller Christian Rudolf* részére.**

Waller Christian Rudolf a Budapest Főváros II. Kerületi Önkormányzat tulajdonában álló lakások béréről szóló 51/1995. (XII. 18.) önkormányzati rendelet 3/A. § (3) bekezdése, valamint 3/C. § (3) bekezdés a) pontjaalapján jövedelmi viszonyainak figyelembevételével **piaci alapú lakbért** (620,**-** Ft/m²),valamint **három havi bérleti díjnak megfelelő óvadékot** köteles az Önkormányzat részére megfizetni.

A Képviselő-testület továbbá úgy dönt, hogy amennyiben Waller Christian Rudolf a képviselő-testületi határozatról szóló értesítés kézhezvételétől számított 30 napon belül nem köti meg a 1027 Budapest, Bajvívó utca 8. III. emelet 23. szám alatti lakás tekintetében a bérleti szerződést, a határozat veszítse hatályát, abból se jogok, se kötelezettségek ne keletkezzenek, és Budapest Főváros II. Kerületi Önkormányzat kezdeményezzen eljárást Waller Christian Rudolf használóval szemben a lakás kiürítése és az esetlegesen fennálló használati díjhátralék és járulékai megfizetése iránt.

**Felelős:** Polgármester

**Határidő:** 2022. szeptember 30.

(18 képviselő van jelen, 18 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Osztály vezetője

**Végrehajtás:** Waller Christian Rudolf a Képviselő-testület döntéséről szóló, V-89/11/2022 ügyiratszámú, 2022. május 2. napján kelt levelet 2022. május 5. napján átvette, 2022. május 12. napján megfizette a három havi béleti díjnak megfelelő összegű óvadékot, és a határozatban megjelölt 30 napos határidőn belül, 2022. május 30. napján aláírta a lakásbérleti szerződést.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
170/2022.(V.31.) képviselő-testületi határozata**

A Képviselő-testület egyetért azzal, hogy a Budapest Főváros II. Kerületi Önkormányzat a tulajdonában lévő balatonfenyvesi és velencei táborokban – az iskolák által kihasználatlan – elő- és utószezoni időtartamokban a II. kerületben lakó rászorulók – különösen nagycsaládosok, gyermeküket egyedül nevelő szülők nyugdíjasok – részére kedvezményes üdülési lehetőséget biztosítson.

**Felelős:** polgármester

**Határidő:** 2022. szeptember 30.

(16 képviselő van jelen, 16 igen, egyhangú)

**A határozat végrehajtását végzi**: Intézményirányítási Osztály vezetője

**Végrehajtás:** Iskolák által kihasználatlan nyári szezoni időtartamban mindösszesen 49 fő vette igénybe a kedvezményes üdülési lehetőséget. A következő évben a program korábbi időpontban történő meghirdetésével az igénybe vevők számának növekedését várjuk.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
177/2022.(V.31.) képviselő-testületi határozata**

A Képviselő-testület tudomásul veszi **a Pasaréti út – Hidász utca – Hűvösvölgyi út – Riadó utca által határolt terület (Budapest II. kerület AKADÉMIA park) rendezési és beépítési javaslat** építészeti ötletpályázat kiírását, egyben felkéri Őrsi Gergely polgármestert, dr. Szalai Tibor jegyzőt és Trummer Tamás kerületi főépítészt a bíráló bizottsági munkában való részvételre.

**Felelős:** Polgármester

**Határidő:** 2022. szeptember 30.

(18 képviselő van jelen, 18 igen, egyhangú)

**A határozat végrehajtását végzi**: Főépítész

**Végrehajtás:** A Magyar Építészkamara (MÉK Nonprofit Kft.) által lebonyolított pályázat lezárult, a bíráló bizottsági munka a 2022. szeptember 15-i utolsó ülésnapon véget ért.

A tervpályázat eredményének kihirdetése, a díjak átadása és a tervpályázat nyilvános bemutatása — a tervezett ütemtervtől eltérően — a későbbiekben várható.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
256/2022.(VI.28.) képviselő-testületi határozata**

A Képviselő-testület úgy dönt, hogy a Budapest Főváros VIII. Kerület Józsefvárosi Önkormányzattal (székhely: 1082 Budapest, Baross u. 63-67., képviseli: Pikó András polgármester, törzskönyvi azonosító szám: 735715, adószám: 15735715-2-,42) a gyermekek átmeneti ellátására megkötött OK-1510-2014. pénzügyi nyilvántartású számú ellátási szerződést egyező akaratnyilvánítással – a jelen határozat melléklete szerinti tartalommal - 2022. június 30. napjával közös megegyezéssel megszünteti.

A Képviselő-testület egyúttal felhatalmazza a Polgármestert arra, hogy a szerződés megszüntetését az Önkormányzat nevében aláírja.

**Felelős:** Polgármester

**Határidő:** 2022. szeptember 30.

(18 képviselő van jelen, 18 igen, egyhangú)

**A határozat végrehajtását végzi:** Intézményirányítási Osztály

**Végrehajtás:** A felek a szerződés megszüntetését 2022. július 29-én aláírták.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
278/2022.(VIII.30.) képviselő-testületi határozata**

A Képviselő-testület Magyarország helyi önkormányzatairól szóló 2011. évi CLXXXIX. törvény 57. §-a és 58 §-a, valamint Budapest Főváros II. Kerületi Önkormányzat Képviselő-testületének az önkormányzat Szervezeti és Működési Szabályzatáról szóló 13/1992.(VII.01.) önkormányzati rendelet 52. §-a alapján Kovács Dávidot a Pénzügyi és Vagyonnyilatkozatokat Ellenőrző Bizottság nem képviselő tagjának, a képviselő-testület megbízatásának időtartamára megválasztja.

**Felelős:** Polgármester

**Határidő:** azonnal

(19 képviselő van jelen, 19 igen, egyhangú)

**A határozat végrehajtását végzi:** Jegyzői Igazgató

**Végrehajtás:** Kovács Dávid a Képviselő-testületi ülés napján a Képviselő-testület előtt az esküt letette, a vagyonnyilatkozatát a jogszabályban meghatározott időn belül leadta, így a Bizottsági munkát megkezdte.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
279/2022.(VIII.30.) képviselő-testületi határozata**

A Képviselő-testület úgy dönt, hogy a Közoktatási, Közművelődési, Sport, Egészségügyi, Szociális és Lakásügyi Bizottság 244/2022.(II.07.) sz. határozatával az Erdődy Kamarazenekar Alapítvány részére odaítélt 2 300 000 Ft vissza nem térítendő támogatását jóváhagyja.

**Felelős:** polgármester

**Határidő:** 2022. szeptember 15.

(19 képviselő van jelen, 19 igen, egyhangú)

**A határozat végrehajtását végzi:** Intézményirányítási Osztály vezetője

**Végrehajtás:** A támogatási szerződést a felek 2022. szeptember 26-án aláírták.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
283/2022.(VIII.30.) képviselő-testületi határozata**

A Képviselő-testület, mint a BUDÉP Budai Épületfenntartó Korlátolt Felelősségű Társaság alapítója alapítói határozattal úgy dönt, hogy a Társaság központi ügyintézésének helye HU-1025 Budapest, Felső Zöldmáli út 128-130. helyett a HU-1027 Budapest, Frankel Leó út 1.

A Képviselő-testület felkéri a Polgármestert, hogy a Társaság ügyvezetőjét értesítse a szükséges intézkedések megtétele érdekében.

**Felelős:** Polgármester

**Határidő:** 30 nap

(20 képviselő van jelen, 20 igen, egyhangú)

**A határozat végrehajtását végzi:** Jegyzői Igazgató

**Végrehajtás:** A változások átvezetése a cégnyilvántartást vezető Fővárosi Törvényszék előtt folyamatban vannak.

**Kérjük a határozat végrehajtására vonatkozó határidő meghosszabbítását 2022. november 30. napjáig.**

**Budapest Főváros II. ker. Önkormányzat  
284/2022.(VIII.30.) képviselő-testületi határozata**

A Képviselő-testület, mint a BUDÉP Budai Épületfenntartó Korlátolt Felelősségű Társaság alapítója alapítói határozattal úgy dönt, hogy - a határozat melléklete szerint - a társaság 2020. július 21. napján kelt változásokkal egységes szerkezetbe foglalt alapító okirat 2.3. A társaság központi ügyintézésének helye alpontját módosítja, abból törli a HU-1025 Budapest, Felső Zöldmáli út 128-130. címet és új központi ügyintézési helyként a HU-1027 Budapest, Frankel Leó út 1. címet határozza meg.

A Képviselő-testület felkéri a Polgármestert, hogy a Társaság ügyvezetőjét értesítse a szükséges intézkedések megtétele érdekében.

**Felelős:** Polgármester

**Határidő:** 30 nap

(20 képviselő van jelen, 20 igen, egyhangú)

**A határozat végrehajtását végzi:** Jegyzői Igazgató

**Végrehajtás:** A változások átvezetése a cégnyilvántartást vezető Fővárosi Törvényszék előtt folyamatban vannak.

**Kérjük a határozat végrehajtására vonatkozó határidő meghosszabbítását 2022. november 30. napjáig.**

**Budapest Főváros II. ker. Önkormányzat  
285/2022.(VIII.30.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat és a II. Kerületi Városfejlesztő és Beruházás-szervező Zártközűen Működő Részvénytársaság (székhelye: 1024 Budapest, Keleti Károly u. 15/A, Cg. 01-10-046405, képviseli: Harján Dávid vezérigazgató) között lakások felújítási és beruházási feladatainak elvégzése tárgyában 2022. május 10. napján létrejött megbízási szerződést a jelen határozat melléklete szerint módosítja.

A Képviselő-testület felkéri a Polgármestert, hogy a szükséges intézkedéseket tegye meg, és egyben felhatalmazza, hogy a II. Kerületi Városfejlesztő Zrt-vel kötendő, a jelen határozati javaslat mellékletét képező szerződésmódosítást aláírja.

**Felelős**: Polgármester

**Határidő**: 2022. szeptember 15.

(19 képviselő van jelen, 19 igen, egyhangú)

**A határozat végrehajtását végzi:** II. Kerületi Városfejlesztő Zrt. vezérigazgatója

**Végrehajtás:** A megbízási szerződés 1. sz. módosítása az Önkormányzat és a II. Kerületi Városfejlesztő Zrt. által 2022. szeptember 12. napján aláírásra került.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
286/2022.(VIII.30.) képviselő-testületi határozata**

A Képviselő-testület úgy dönt, hogy a 94/2022.(III.31.) képviselő-testületi határozatot módosítja akként, hogy a Budapest Főváros II. Kerületi Önkormányzat 100%-os tulajdonában lévő II. Kerületi Városfejlesztő és Beruházás-szervező Zártközűen Működő Részvénytársaságot (székhelye: 1024 Budapest, Keleti Károly u. 15/A, Cg. 01-10-046405, képviseli: Harján Dávid vezérigazgató) megbízza a Mentési Pont műszaki kialakításához szükséges – jelen határozat mellékletét képező szerződésben meghatározott – koordinációs és eszközbeszerzési és a Mentési Pont célját szolgáló helyiségcsoport üzemeltetésével kapcsolatos feladatok ellátásával, valamint a jelen határozat mellékletét képező megállapodást elfogadja.

A Képviselő-testület felkéri a Polgármestert, hogy a szükséges intézkedéseket tegye meg, és egyben felhatalmazza, hogy a II. Kerületi Városfejlesztő Zrt-vel kötendő, a jelen határozati javaslat mellékletét képező megállapodást aláírja.

**Felelős**: Polgármester

**Határidő**: 2022. szeptember 30.

(19 képviselő van jelen, 19 igen, egyhangú)

**A határozat végrehajtását végzi:** II. Kerületi Városfejlesztő Zrt. vezérigazgatója

**Végrehajtás:** A megállapodás az Önkormányzat és a II. Kerületi Városfejlesztő Zrt. által 2022. szeptember 26. napján aláírásra került és a Mentési Pont is megnyitott.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
289/2022.(VIII.30.) képviselő-testületi határozata**

A Képviselő-testület, mint a Fény Utcai Piac Beruházó, Szervező és Üzemeltető Korlátolt Felelősségű Társaság alapítója úgy dönt, hogy a Társaság ügyvezetőjének 2022. szeptember 1. napjától határozatlan időre Mihalik Zoltán Lászlót (lakóhelye: 1031 Budapest Vizimolnár u. 25. I/4.; anyja neve: Kenéz Mária Anna) nevezi ki, munkabérét bruttó 1.177.243,- Ft/hó összegben állapítja meg, mely minden évben a Központi Statisztikai Hivatal által közzétett előző évi infláció mértékével emelkedik.

A Képviselő-testület felkéri a Polgármestert a változások cégnyilvántartáson történő átvezetése érdekében szükséges intézkedések megtételére.

**Felelős:** Polgármester

**Határidő:** 2022. szeptember 1.

(19 képviselő van jelen, 12 igen, 6 nem, 1 tartózkodás)

**A határozat végrehajtását végzi:** Jegyzői Igazgató

**Végrehajtás:** A változások átvezetése a cégnyilvántartást vezető Fővárosi Törvényszék előtt 2022. szeptember 28-án szeptember 1-i hatállyal megtörténtek.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
293/2022.(VIII.30.) képviselő-testületi határozata**

A Képviselő-testület úgy dönt, hogy a 217/2022.(V.31.) határozatát úgy módosítja, hogy a II. Kerületi Sport és Szabadidősport Nonprofit Kft. 2021. évi egyszerűsített éves Beszámolójának könyvvizsgálati jelentést elfogadja, valamint a könyvvizsgálati jelentés alapján haladékot ad a 2021. évi egyszerűsített éves Beszámoló 2022. szeptember 30-ig történő elkészítésére.

A Képviselő-testület felkéri a Polgármestert az ügyvezető értesítésére.

**Felelős:** polgármester

**Határidő:** 2022. szeptember 30.

(19 képviselő van jelen, 19 igen, egyhangú)

**A határozat végrehajtását végzi:** II. Kerületi Sport és Szabadidősport Nonprofit Kft. ügyvezetője

**Végrehajtás:** A Kft. 2021. évi egyszerűsített éves Beszámolója a 319/2022.(IX.29.) képviselő-testületi határozattal elfogadásra került.

**Kérjük a határozat végrehajtásáról szóló beszámoló elfogadását**

**Budapest Főváros II. ker. Önkormányzat  
294/2022.(VIII.30.) képviselő-testületi határozata**

Budapest Főváros II. Kerületi Önkormányzat (székhelye: 1024 Budapest, Mechwart liget 1.; adószáma: 15735650-2-41; képviseli: Őrsi Gergely Ferenc polgármester) képviselő-testülete, mint a II. Kerületi Sport és Szabadidősport Nonprofit Korlátolt Felelősségű Társaság (székhelye: 1024 Budapest, Mechwart liget 1.; cégjegyzékszáma: 01 09 202717; adószáma: 25149724-2-41; a továbbiakban: „Társaság”) egyedüli tagja az alábbi megállapítást teszi és ennek eredményeképp az alábbi döntést hozza:

*A társaság ügyvezetője 2015. február 1. napjától 2021. augusztus 31. napjáig Becsey Péter (anyja neve: Büki Erika; születési ideje: 1975. április 19.; állandó lakcíme: 1021 Budapest, Kuruc utca 10. B. ép.; adóazonosító jele: 8395545630) volt. A Társaság által elvégzett önellenőrzés eredményeképpen megállapításra került, hogy a vezető tisztségviselő ügyvezetési tevékenysége során nem a Társaság érdekeinek megfelelően és nem jogszerűen járt el, továbbá ezáltal a Társaság 2016-2021 év között nem a jogszabályoknak megfelelően tett eleget adófizetési kötelezettségének.*

*A fentiekre tekintettel az alapító úgy dönt, hogy a Társaság a volt ügyvezetővel, Becsey Péterrel szemben polgári peres eljárás útján érvényesítsen kártérítési igényt, tekintettel arra, hogy a volt vezető tisztségviselő (ügyvezető) a Társaság ügyvezetését nem az ilyen tisztséget betöltő személyektől általában elvárható gondossággal és a gazdasági társaság érdekeinek elsődlegessége alapján látta el a Társaság által elvégzett önellenőrzés eredményeképpen.*

A Képviselő-testület a Polgármester útján felkéri a Társaság jelenlegi ügyvezetőjét, hogy intézkedjen a polgári peres eljárás kezdeményezése iránt.

**Felelős:** polgármester

**Határidő:** 2022. szeptember 30.

(20 képviselő van jelen, 20 igen, egyhangú)

**A határozat végrehajtását végzi:** Jegyzői Igazgató

**Végrehajtás:** A Polgármester a gazdasági társaság ügyvezetőjét értesítette a Képviselő-testületi döntésről, aki jogi képviselő útján beadta a keresetet a bíróságon.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
311/2022.(IX.29.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat és a II. Kerületi Városfejlesztő és Beruházás-szervező Zártközűen Működő Részvénytársaság (székhelye: 1024 Budapest, Keleti Károly u. 15/A, Cg. 01-10-046405, képviseli: Harján Dávid vezérigazgató) között 2012. június 1. napján létrejött és 2012. június 26. napján, 2015. május 28. napján, 2017. március 9. napján módosított valamint 2022. február 28. napján módosításokkal egységes szerkezetbe foglalt megbízási szerződést a jelen határozat melléklete szerint módosítja.

**Felelős**: Polgármester

**Határidő**: szerződés aláírására legkésőbb 2022. szeptember 30.

(18 képviselő van jelen, 18 igen, egyhangú)

**A határozat végrehajtását végzi:** II. Kerületi Városfejlesztő Zrt. vezérigazgatója

**Végrehajtás:** A megbízási szerződés 5. sz. módosítása az Önkormányzat és a II. Kerületi Városfejlesztő Zrt. által 2022. szeptember 30. napján aláírásra került.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
312/2022.(IX.29.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat és a II. Kerületi Városfejlesztő és Beruházás-szervező Zártközűen Működő Részvénytársaság (székhelye: 1024 Budapest, Keleti Károly u. 15/A, Cg. 01-10-046405, képviseli: Harján Dávid vezérigazgató) között 2010. december 16. napján létre jött és 2015. május 28. napján, a 2017. március 6. napján módosított és 2022. február 28. napján módosításokkal egységes szerkezetbe foglalt megbízási szerződést a jelen határozat melléklete szerint módosítja.

**Felelős**: Polgármester

**Határidő**: szerződés aláírására legkésőbb 2022. szeptember 30.

(18 képviselő van jelen, 18 igen, egyhangú)

**A határozat végrehajtását végzi:** II. Kerületi Városfejlesztő Zrt. vezérigazgatója

**Végrehajtás:** A megbízási szerződés 4. sz. módosítása az Önkormányzat és a II. Kerületi Városfejlesztő Zrt. által 2022. szeptember 30. napján aláírásra került.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
313/2022.(IX.29.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat és a II. Kerületi Városfejlesztő és Beruházás-szervező Zártközűen Működő Részvénytársaság (székhelye: 1024 Budapest, Keleti Károly u. 15/A, Cg. 01-10-046405, képviseli: Harján Dávid vezérigazgató) között 2011. március 29. napján létrejött és 2011. december 20. napján, 2013. szeptember 26. napján módosított és 2022. február 28. napján módosításokkal egységes szerkezetbe foglalt megbízási szerződést a jelen határozat melléklete szerint módosítja.

**Felelős**: Polgármester

**Határidő**: szerződés aláírására legkésőbb 2022. szeptember 30.

(18 képviselő van jelen, 18 igen, egyhangú)

**A határozat végrehajtását végzi:** II. Kerületi Városfejlesztő Zrt. vezérigazgatója

**Végrehajtás:** A megbízási szerződés 4. sz. módosítása az Önkormányzat és a II. Kerületi Városfejlesztő Zrt. által 2022. szeptember 30. napján aláírásra került.

**Kérjük a határozat végrehajtásáról szóló beszámoló elfogadását.**

**Budapest Főváros II. ker. Önkormányzat  
319/2022.(IX.29.) képviselő-testületi határozata**

A Képviselő-testület úgy dönt, hogy a II. Kerületi Sport és Szabadidősport Nonprofit Kft. 2021. évi egyszerűsített éves Beszámolóját – a határozat mellékletei szerinti – mérleggel, kiegészítő melléklettel és a könyvvizsgálói jelentéssel együtt 1.931.875 EFt saját tőkével, -306.285 EFt adózás előtti eredménnyel és 8.352.136 EFt egyező eszköz és forrás oldali mérleg főösszeggel elfogadja.

A Képviselő-testület felkéri a Polgármestert az ügyvezető értesítésére.

**Felelős:** polgármester

**Határidő:** 2022. szeptember 30.

(17 képviselő van jelen, 17 igen, egyhangú)

**A határozat végrehajtását végzi**: II. Kerületi Sport és Szabadidősport Nonprofit Kft. ügyvezetője

**Végrehajtás:** A Beszámoló 2022. október 5. napján benyújtásra került az Igazságügyi Minisztérium Céginformációs és az Elektronikus Cégeljárásban Közreműködő Szolgálata online beszámoló készítő programján keresztül.

**Kérjük a határozat végrehajtásáról szóló beszámoló elfogadását.**

**H a t á r o z a t i j a v a s l a t**

A Képviselő-testület a

* **64/2021.,**
* **94,157,170,177,256,278,279,285,286,289,293,294,311,312,313,319/2022.**

határozatok végrehajtásáról szóló beszámolót elfogadja,

és a

* a **326/2013. (X.29.), 202/2021.(VI.24.)** határozatok végrehajtási idejét 2023. december 31. napjáig
* a **283/2022.(VIII.30.), 284/2022.(VIII.30.)** határozatok végrehajtási idejét 2022. november 30. napjáig meghosszabbítja.

**Felelős:** Polgármester

**Határidő:** azonnal

**határozat végrehajtását végzik:** érintett Vezetők.

A határozati javaslat elfogadásához egyszerű többségű szavazati arány szükséges.

**Budapest, 2022. október 19.**

**Örsi Gergely**

**Polgármester**